b'\n_START_ARTICLE_\nBratomor na Metavi\n_START_SECTION_\nObnova\n_START_PARAGRAPH_\nNe\xc5\xbea je vdova, ki bi rada prepisala posestvo, a se ne zna odlo\xc4\x8diti med sinovoma Andrejem in Ale\xc5\xa1em. Posvetuje se z \xc5\xbeupnikom, ki se postavi na Ale\xc5\xa1evo stran. Tudi Metka zapeljuje Ale\xc5\xa1a v upanju na grunt, \xc4\x8deprav ji je Andrej bolj v\xc5\xa1e\xc4\x8d. Ale\xc5\xa1 ima Metko rad, a se obotavlja._NEWLINE_Metka prepri\xc4\x8da Ale\xc5\xa1a, da gresta v gostilno, kjer je tudi Andrej, s katerim Metka zaple\xc5\xa1e. Zmenita se za sestanek, saj se je v Andreju prebudila stara ljubezen. Ko Ale\xc5\xa1 preganja Metko k odhodu, mu njegov brat o\xc4\x8dita, da je puste\xc5\xbe._NEWLINE_Metka Andreju na sestanku prizna, da ga ima rada, a \xc5\xbeeli si tudi grunt. Andrej ji obljubi, da se bo pogovoril z materjo in jo posku\xc5\xa1al prepri\xc4\x8dati, naj da grunt njemu. Med tem Ambro\xc5\xbe nagovarja Ale\xc5\xa1a k bratomoru, \xc4\x8de\xc5\xa1 da se mu izmikata grunt in punca._NEWLINE_Ko zve\xc4\x8der izbruhne prepir med bratoma, Andrej izpove svojo ljubezen do zemlje in da bo z nevesto Metko nadaljeval o\xc4\x8detovo delo. Dekle se izmika Ale\xc5\xa1u, saj se mu no\xc4\x8de zameriti. Andrej vidi, da ji gre le za grunt, zato se odlo\xc4\x8di, da bo naslednje jutro \xc5\xa1el v svet. Ko vsi zaspijo, se Ale\xc5\xa1 splazi za bratom in ga ubije. Takoj za tem Ambro\xc5\xbe ukrade vse Ale\xc5\xa1eve prihranke in mu tako poka\xc5\xbee, kdo bo gospodar v hi\xc5\xa1i._NEWLINE_Ale\xc5\xa1 po umoru postane zelo nemiren, vedno bolj ga te\xc5\xbei krivda. Spove se \xc5\xbeupniku, ki mu nerad podeli odvezo. Ale\xc5\xa1 se boji sodnije, a z odvezo se po\xc4\x8duti varnej\xc5\xa1ega._NEWLINE_Zadnje slika se pri\xc4\x8dne s poroko Ale\xc5\xa1a in Metke. Na lepem vstopijo oro\xc5\xbeniki, ki ga obto\xc5\xbeijo bratomora. Izdala ga je ura, ki jo je izgubil med zakopavanjem bratovega trupla. Ale\xc5\xa1 prizna. Ne\xc5\xbea obupano izpove svojo voljo, da Metavo zapu\xc5\xa1\xc4\x8da svojim reve\xc5\xbeem in osebenkom. Naj bo brez gospodarja, kot bratje in sestre naj \xc5\xbeivijo brez prelivanja krvi. Ko izre\xc4\x8de svojo oporoko, se zgrudi, pokri\xc5\xbea Ale\xc5\xa1a in umre. Isto\xc4\x8dasno si je v kamri vzel \xc5\xbeivljenje Ambro\xc5\xbe.'